Os kirke (Rakkestad)

Os kirke er annekskirke til Rakkestad sogn i Østre Borgesyssel prosti (Østfold). Den ligger ca. 10 km vest for Rakkestad kirke, på en høyde på østsiden av Glomma.

Os var kirkested i middelalderen, men den første beskrivelsen av bygningen, fra 1688, er åpenbart av en tømmerkirke som var yngre enn dette. Utover på 1700-tallet forfalt denne kirken, og den ble revet og gjenoppbygd ca. 1770, blant annet med det av det gamle tømmeret som var brukbart.

I 1835 nevnes det at kirken står «under ny oppbyggelse». Det framgår imidlertid ikke sikkert om den bare ble reparert, eller om det dreier seg om et nybygg. Kirken ble igjen reparert og ombygd i 1876 etter tegninger av stadsingeniør Gustav Blom Kielland i Halden. Dagens utseende er etter denne ombyggingen. Kirken har i dag 170 sitteplasser.

 Referanser 

 Eksterne lenker 
 Norges kirker: Os kirke



Kategori:Kirker i Rakkestad
Kategori:Kulturminner i Rakkestad
Kategori:Kirker i Østre Borgesyssel prosti
Kategori:Religiøse byggverk fra 1835
Kategori:1835 i Norge
Kategori:Langkirker i Borg bispedømme
Kategori:Gustav Blom Kielland